د افغانی سرې میاشتې ټولنې سویل ختیځ ساحوی زون اړوند میدان وردګ ولایتی څانګې ریاست کې د یادې ټولنې ځانګړې اونۍ د یو لړ مراسمو په ترڅ کې ولمانځل شوه: نن سه شنبه د روان ۱۴۴۶ سپوږمیز کال د ربیع الثانی میاشتې ۱۲ مه نېټه، د افغانی سرې میاشتې سویل ختیځ ساحوی زون اړوند میدان وردګ ولایتی څانګې ریاست کې د (مهربانۍ او سخاوت لاسونه مه لنډوئ) تر شعار او اسلامی امارت په ملاتړیز پیغام د یو شمېر ریاستونو د استازو او د څانګې رئیس ښاغلی! مولوی عتیق الله "حماد" په شتون کې د یادې ټولنې ځانګړې اونۍ د یو لړ مراسمو په ترڅ کې ولمانځل شوه. لمانځغونډه د الهی کلام په مبارکو آیاتونو پیل شوه. ورپسې د څانګې مالی لوی مدیر ښاغلی! مولوی رفیع الله "منصور" د ناستې ګډونوالو ته د ښه راغلاست وینا ترڅنګ د دوی دوامداره همکارۍ وستایلې او مننه یې ترې وکړه، په همدې ترتیب د څانګې رئیس ښاغلی! حماد د افغانی سرې میاشتې ټولنې د عمومی رئیس حمایوی پیغام او د معارف ریاست استازی د افغانستان اسلامی امارت د رئیس الوزراء ملاتړیز پیغام د ناستې ګډونوالو ته وړاندې کړ. د دې ترڅنګ د ارشاد حج او اوقافو رئیس ښاغلی! مولوی نصرت الله "صلاح الدین" د خپلې عالمانه وینا په ترڅ کې په ټولو دولتی، غیرې دولتې ادارو او ولسی خلکو غږ وکړ، چې هېڅ ډول مرستې او همکارۍ له یادې ټولنې ونه سپموی. په وروستیو کی هغه کارمندان او رضاکاران چې تېر کال یې د ځانګړې اونۍ پر مهال د اعانې راټولولو په برخه کې پوره هڅه کړې وه، د ستاینلیکونو په ورکړه وستایل شول. ناسته د دعایه کلام په ویلو سره پای ته ورسېده. په درنښت د میدان وردګ ولایت سرې میاشتې ریاست د خپرونو مدیریت.